**Centralizare observații exprimate în cadrul procesului de consultare publică privind Ghidul Solicitantului aferent Acțiunii 1.1.1 Mari infrastructuri de CD, Proiecte pentru clustere de inovare, apel 3**

|  |  |  |  |  |
| --- | --- | --- | --- | --- |
| **Nr. Crt.** | **Observație/propunere/ întrebare primită de la** | **Textul supus discuției** | **Observație/propunere/ întrebare** | **Răspuns** |
| 1 | Persoană fizică  |  | Un cluster care are sediul social în municipiul București poate aplica în cadrul acestui apel de proiecte pentru un punct de lucru care este situat în regiunile eligibile specificate în ghid?  | **Clarificat**Da, cu condiția ca locația de implementare a proiectului (desfășurarea activităților) să fie în regiunile mai puțin dezvoltate. Beneficiarul va trece atât adresa sediului social cu personalitate juridică cât şi adresa de implementare a proiectului. În etapa de contractare a proiectului, aplicantul va trebui să depună Ante-contract de vânzare/cumpărare pentru clădirea în cauză, titlu de proprietate/contract de vânzare-cumpărare pentru situaţia în care la depunere a fost anexat ante-contractul de vânzare-cumparare / contract de concesiune / contract de închiriere) (după caz) (în cazul închirierii de la o persoană fizică, contractul să fie înregistrat la organele fiscale din subordinea Agenţiei Naţionale de Administrare fiscală). |
| 2 | Persoană fizică  |  | Revizuirea neconcordantelor privind solicitarea Situațiilor financiare ( Pag. 28 - Situații financiare oficiale pe ultimii 3 ani…, Pag. 97 – Observații – Situații financiare oficiale pe ultimii 2 ani …, Pag. 98, Criterii – Situații financiare oficiale pe ultimii 3 ani…..). | **Admis şi clarificat**Se va detalia pentru cele 3 tipuri de clustere:* Clustere nou înființare (nu este cazul de depunere a situațiilor financiare oficiale)
* Clustere cu vechime mai mica de 2 ani (Situații financiare oficiale pe ultimul an)
* Clustere cu vechime mai mare de 2 ani (Situații financiare oficiale pe ultimii 2 ani)

  |
| De asemenea, vă rugăm să aveți în vedere propunerea noastră de a solicita o vechime de cel puțin 1 an a organizației clusterului astfel încât să existe posibilitatea de accesare și de către clustere mai nou înființate. | A se vedea răspunsul de mai sus. |
| Conform regulamentului, în definiția clusterului de inovare nu se impune un număr de părți independente. Având în vedere afirmația  “Solicitanți/Beneficiari eligibili în cadrul acestei competiții sunt entitățile juridice care administrează structuri de tip cluster inovativ (organizația clusterului). Organizația clusterului va conține cel puțin 10 părți independente organizate ca societăți comerciale, care se încadrează în categoria IMM-urilor conform Legii 346/2004, și cel puțin o parte independentă de tip organizație de cercetare  (universitate sau institut CD)”, vă rugăm să clarificați de ce clusterul trebuie să conțină cel puțin 10 părți independente. | **Clarificat**Conform apelurilor anterioare pentru a asigura coerenţa interventiilor pe acelasi tip de apel.De asemenea, Acțiunea 1.1.1 Mari infrastructuri de cercetare are ca scop valorificarea potențialului clusterelor existente/emergente prin conectarea instituțiilor publice CD/universităților care sunt sprijinite prin investiții, în vederea utilizării de către mediul economic a rezultatelor CD.Astfel, numărul minim de 10 IMM-uri din cadrul organizației clusterului reprezintă o măsură prin care autoritatea finanțatoare se asigură că atât organizația clusterului are capacitatea de implementare adecvată pentru acest tip de proiecte, cât și că investiția va aduce beneficii directe unui număr cât mai mare de întreprinderi. Prevederea din ghid rămâne neschimbată.  |
| 3 | Persoană fizică |  | Limitarea prevăzută la punctul 1.4 Tipuri de solicitanți referitoare la eligibilitatea exclusiv a clusterelor cu cel puțin 10 părți este surprinzătoare, chiar discriminatorie. Atât timp cât principalele tipuri de unități (universități, INCD-uri, agenți economici) se regăsesc in structura clusterului putem considera că acesta dovedește adresabilitatea necesară și îndeplinește rolul propus de către clustere. Propun eliminarea acestei limitări, sau înlocuirea cu o condiție care să nu limiteze înscrierea clusterelor care pot întruni competențele necesare și cu mai puține părți. În ultimă instanță, o limită de 5 părți - de exemplu-ar putea să nu fie discriminatorie. | **Respins** A se vedea răspunsul de mai sus. |
| 4 | ADI ITI |  | Introducerea la CAPITOLUL 10 ANEXE, respectiv 10.1 Lista de anexe necesare la depunerea propunerilor de proiecte/ înregistrarea în MySmis, pentru proiectele care se vor implementa în teritoriul ITI să se solicite AVIZUL DE CONFORMITATE cu SIDD DD eliberat de experții ADI ITI DD, având în vedere că în cadrul Programului Operațional Competitivitate 2014-2020 există alocare financiară indicativă dedicată zonei de Investiții Teritoriale Integrate Delta Dunării.În cadrul prezentului apel se pot depune și *"proiecte pentru investițiile localizate pe teritoriul acoperit de instrumentul Investiții Teritoriale Integrate (ITI) Delta Dunării. Zona Investiției Teritoriale Integrate Delta Dunării reprezintă arealul format din 38 de unități administrativ-teritoriale din cadrul Rezervației Biosfera Delta Dunării, Județul Tulcea și nordul Județului Constanța, în zonele identificate ca prioritare în cadrul Strategiei Integrate de Dezvoltare Durabilă a Deltei Dunării (aprobat prin HG nr. 602/2016), după cum urmează:**a. „centrul Deltei, care cuprinde unitățile administrativ-teritoriale al căror teritoriu se afla integral în Rezervația Biosferei Delta Dunării, respectiv comunele Ceatalchioi, Pardina, Chilia Veche, C.A. Rosetti, Maliuc, Sfântu Gheorghe, orașul Sulina. Teritoriul acestor unități administrativ- teritoriale se afla integral sau preponderent în Delta Dunării propriu-zisa, între brațul Dunării;**b. unități administrativ-teritoriale aflate parțial pe teritoriul Rezervației Biosferei Delta Dunării: municipiul Tulcea, orașul Isaccea, orașul Babadag comunele Murighiol, Mahmudia, Beștepe, Nufăru, Somova, Niculițel, Luncavița, Grindu, Valea Nucarilor, Sarichioi, Jurilovca, Ceamurlia de Jos, Mihai Bravu, Baia (județul Tulcea) și Mihai Viteazu, Istria, Săcele și Corbu (Județul Constanta);**c. unități administrativ-teritoriale aflate în vecinătatea teritoriului Rezervației Biosferei Delta Dunării, incluse pentru a asigura coeziunea teritoriala și coerența unor intervenții strategice: orașul Măcin și comunele LC. Brătianu, Smârdan, Jijila, Văcăreni, Greci, Frecatei, Mihail Kogălniceanu, Slava Cercheză" - extras din Strategia Integrată de Dezvoltare Durabilă a Deltei Dunării, cap. I. Contextul elaborării Strategiei, subcapitolul I.1 Contextul.* | **Admis** În contextul agreării solicitării avizului, este necesară identificarea clară a alocării, la nivel de apel, pentru proiectele cu locația de implementare a proiectului în zona ITIÎn conformitate cu prevederile Reg. 1301/2013: ” FEDR ar trebui să contribuie la Strategia Uniunii pentru o creștere inteligentă, durabilă și favorabilă incluziunii, asigurând astfel o mai mare concentrare a ajutorului acordat în temeiul FEDR asupra priorităților Uniunii. În funcție de categoria de regiuni susținută, sprijinul FEDR acordat în cadrul obiectivului privind investițiile pentru creștere economică și locuri de muncă ar trebui să se concentreze pe cercetare și inovare, pe tehnologiile informației și comunicațiilor (TIC), pe întreprinderile mici și mijlocii (IMM-uri) și pe promovarea unei economii cu emisii scăzute de carbon. Respectiva concentrare tematică ar trebui să se realizeze la nivel național **permițând totodată condiții flexibile la nivelul programelor operaționale și între diferitele categorii de regiuni.** ” Astfel, în cadrul Programului Operațional Competitivitate se precizează următoarele: „România va folosi instrumentul ITI în Rezervația Biosferei Delta Dunării (un teritoriu unic cu funcții foarte specifice: populație rară și izolată, specializare și vulnerabilitate economică, acces nesatisfăcător la servicii etc.). Elaborarea strategiei integrate pentru această zonă a început cu ajutorul Băncii Mondiale și al autorităților locale competente. Strategia va fi implementată printr-un plan de acțiune elaborat tot cu ajutorul Băncii Mondiale, ce va include intervențiile propuse și mecanismele de implementare. Astfel abordarea ITI în Rezervația Biosferei Delta Dunării urmează **obiectivele și țintele stabilite în planul de acțiuni construit prin SUERD.”** Astfel, pentru a se asigura finanțarea unui proiect din suma alocată ITI DD, este obligatorie îndeplinirea condiției menționate din cadrul POC. |
|  | Nivelul de cofinanțare menționat în Ghidul Solicitantului la **capitolul 2.4 Modul de finanțare a proiectelor**, care precizează, în acest sens, un procent de 35 — 50%, în funcției de tipul activității finanțate. Propunerea constă în inserarea unei excepții de la această regulă pentru instituțiile cu capital de stat (cum este și INCDDD) care nu dețin fonduri speciale pentru cofinanțare. O variantă pentru această instituție ar putea fi accesarea schemei de minimis (până la 200 000 euro) însă aceasta este restricționată doar la servicii de consultanță și servicii pentru sprijinirea inovării. | **Respins**Solicitantul/Beneficiarul eligibil este organizația clusterului de inovare şi nu membrii acesteia individual, așadar nu pot fi beneficiare instituțiile cu capital de stat. Mai mult, apelul este dedicat **Marilor infrastructuri** de CD (OS 1.1), un ajutor de tip *de minimis* fiind insuficient pentru a putea satisface scopul principal al apelului si anume de a sprijini marile investiții în clusterele de inovare.  |
|  | Lărgirea spectrului de activități eligibile prin Schema de minimis, în sensul extinderii acesteia la toate activitățile de investiții și inovare. | **Respins**Regulamentul (UE) nr. 651/2014 specifica cu exactitate care sunt activitățile eligibile în cazul clusterelor de inovare. Acestea au fost preluate în integralitate in cadrul GS. Apelul este dedicat **Marilor infrastructuri** de CD (OS 1.1), un ajutor de tip *de minimis* fiind insuficient pentru a putea satisface scopul principal al apelului si anume de a sprijini marile investiții în clusterele de inovare. |
| 5 | CLUSTERO | Pct. 1.2În conformitate cu regulile GDPR, în echipa de implementare a proiectului trebuie să fie desemnat un responsabil cu protecția datelor cu caracter personal | De clarificat daca persoana responsabilă va putea fi încadrată în echipa de exploatare a clusterului și/sau echipa de management de proiect.Se are în vedere un responsabil certificat? | **Clarificat**În conformitate cu regulile GDPR, în echipa de management/implementare a proiectului trebuie să fie desemnat un responsabil cu protecția datelor cu caracter personal (DPO) , care va avea stabilite, prin fișa postului, atribuții în acest sens. Nu se are in vedere un responsabil certificat. Solicitantul se va asigura că persoana desemnată ca responsabil cu protecția datelor cu caracter personal deține cunoștințele de specialitate în dreptul și practicile din domeniul protecției datelor și că a absolvit un curs de instruire în domeniul GDPR (certificat/diplomă de participare, absolvire etc).  |
| Pct. 1.3 Clusterul de inovare trebuie să fie constituit într-o entitate juridică unică (denumită organizația clusterului) definită astfel: „Asociație legal constituită care desfășoară activități economice îndeplinește atribuțiile de management şi coordonare a activităților și a proiectelor întreprinse la nivelul clusterului, care promovează imaginea clusterului ca întreg și care sprijină întărirea cooperării dintre membrii acestuia și atragerea de noi membri”.  | Clusterul de inovare este reprezentat de o entitate juridica unică, nu este obligatoriu să fie constituit integral într-o entitate juridică (corelare cu ultima frază din acest paragraf).“Asociație legal constituită care **poate** desfășura activități economice ....”, deoarece nu activitățile economice sunt scopul principal al organizației clusterului, fiind doar condiție de eligibilitate pentru acest apel în cadrul componentei B. | **Clarificat**Conform Cap. VI Beneficiari, Art. 11 alin. (3) din cadrul Schemei de ajutor de CDI, aprobata prin OM 3822/2015 cu modificările și completările ulterioare: „(3) Beneficiarii ajutoarelor pentru clusterele de inovare, definite la art. 8 litera (p) din prezenta schemă, **sunt exclusiv entităţile juridice care exploatează clusterele de inovare** (organizaţia clusterului).”In conformitate cu prevederile Reg. (UE) 651/2014, cheltuielile aferente activităților de inovare sunt eligibile numai pentru IMM. **Astfel, numai în cazul în care organizația clusterului poate fi asimilată unui IMM, cheltuielile aferente acestor activități vor fi eligibile.** |
| Pct. 1.3 Solicitant eligibil/Beneficiar al ajutorului pentru clustere de inovare – organizația clusterului care depune o cerere de finanțare, primește ajutor de stat pentru clusterele de inovare în cadrul Schemei de ajutor de stat "Finanțarea activităților de cercetare-dezvoltare și inovare (CDI) și a investițiilor în CDI prin Programul operațional Competitivitate (POC)" și implementează proiectul **în numele clusterului pe care îl reprezintă.** | Reintroducerea posibilității ca proiectul să poată fi depus de un membru mandat de către organizația clusterului. Solicitam aceasta având în vedere considerente ce țin de acoperirea contribuției proprii și din rațiuni de congruență cu apelurile anterioare. | **Respins**Având în vedere experiența din apelurile anterioare, precum și dificultățile întâmpinate în gestionarea proiectului de către un membru al clusterului și nu de către organizația clusterului, în calitate de beneficiar **solicitantul/beneficiarul eligibil**, în cadrul prezentului apel, **este organizația clusterului.**  Posibilitatea ca un membru al clusterului sa poată depune proiectul în numele şi pentru organizația clusterului nu există pentru a evita confuziile și dificultățile mai sus menționate. Faptul ca un membru depune proiectul în numele şi pentru organizația clusterului nu trebuie sa fie văzută ca un beneficiu pentru acest membru. Finanțarea si activele se vor înregistra in contabilitatea organizației clusterului (beneficiarul ajutorului de stat, in conformitate cu Reg. 651/2014), ceea ce poate îngreuna mai mult managementul resurselor si al activelor prin gestionarea de către un membru. A fost eliminata sintagma din sectiunea 1.3 din GS pentru a evita confuziile. |
| Pct. 1.3 Activitățile de inovare (obținerea, validarea și protejarea brevetelor și a altor active necorporale care aparțin clusterului, detașarea de personal cu înaltă calificare în organizația clusterului, serviciile de consultanță în domeniul inovării și serviciile de sprijinire a inovării) în clustere trebuie desfășurate de organizația clusterului și sunt eligibile pentru aceasta dacă și numai dacă organizația clusterului este asimilata unui IMM, in sensul prevederilor art. 2 alin. (2) din Legea nr. 346/2004 privind stimularea înființării şi dezvoltării întreprinderilor mici şi mijlocii. | De clarificat modalitatea de asimilare a organizației clusterului unui IMM, în sensul prevederilor art. 2 alin. (2) din Legea nr. 346/2004 privind stimularea înființării şi dezvoltării întreprinderilor mici și mijlocii; vă rugăm, să precizați modul de interpretare pentru o evaluare unitară | **Clarificat**În cazul în care organizația clusterului poate îndeplini condiția prevăzută de art. 2 alin. (2) din Legea 346/2004: „Prevederile prezentei legi sunt aplicabile și asociațiilor și fundațiilor, cooperativelor agricole și societăților agricole **care desfășoară activități economice”**, aceasta va fi eligibilă să primească cheltuieli pentru **activități de inovare**.  |
| Pct 1.3 Investiții în clustere de inovare - investiții în facilități CD comune ale clusterului (art.27 din Regulamentul UE nr.651/2014):modernizare/extindere/consolidare/ modificare/schimbare destinație clădiri destinate unor institute/centre/laboratoare de CD | Propunem reintroducerea investiților ce implică construirea unor clădiri noi pentru CD. Realizarea unor lucrări de modernizare/extindere/ consolidare este adesea chiar mai complexă și mai dificil de realizat decât realizarea unei construcții noi (având cerințe legislative similare și chiar suplimentare, în situația extinderii/schimbării destinației unor clădiri). | **Admis**Întrucât perioada rămasă pentru implementarea proiectului este scurtă (până la 31 Decembrie 2023) este obligatoriu ca pentru proiectele ce vor desfășura activități de construcție să se prezinte în etapa de depunere a Cererii de finanțare Studiul de fezabilitate și proiectului tehnic aferente lucrării de investiție. Pentru proiectele ce vor desfășura activități de modernizare/extindere/consolidare este necesară prezentarea DALI, în conformitate cu prevederile HG 907/2016 cu modificările și completările ulterioare. În situația în care lucrările de construire nu sunt demarate în termen de 3 luni de la semnarea contractului de finanțare acesta se reziliază de drept. |
| Pct. 1.3 Activități de inovare - activități de inovare în clusterÎn acest caz, organizația clusterului trebuie să desfășoare, conform statutului, activități economice.  | De clarificat dacă, **în cazul activităților de inovare**, veniturile cu caracter economic pe vreunul din ultimii ani fiscali anteriori mai are vreo relevanță sau este suficient ca activitățile economice să se regăsească în statutul asociației/fundației solicitante.  | **Clarificat**Relevanța există pentru a se verifica dacă organizația clusterului (asociația, fundația) îndeplinește condiția prevăzută de „art. 2, alin. (2) Legea 346/2004, Prevederile prezentei legi sunt aplicabile și asociațiilor și fundațiilor, cooperativelor agricole și societăților agricole ***care desfășoară activități economice***”, având în vedere că este beneficiar de ajutor de stat. **Este valabil pentru solicitanții care au activități de inovare si solicita cheltuielile aferente**.Se verifică realizarea efectivă de activități economice. |
| Pct. 1.3 Lucrări exceptate de la autorizare (dacă este cazul) | În ce categorie de activități vor fi incluse lucrările exceptate de la autorizare (ex. activități de tip A, B si/sau C? Vă rugăm, să clarificați). | **Clarificat**Au fost introduse în categoria A în GS.Lucrările exceptate de la autorizare se încadrează in activitățile de tip A şi se referă la activitățile de modernizare de mică anvergură ce nu necesită autorizații. |
| Pct. 1.3 Taxele percepute pentru utilizarea instalațiilor/facilităților comune sprijinite și pentru participarea la activitățile clusterului trebuie să corespundă prețului de pe piață sau să reflecte costurile aferente utilizării și participării la activități.  |  De clarificat dacă finanțatorul are în vedere aceste aspecte atât în implementare, cât și ulterior în exploatare sau doar post-implementare (adică exclusiv în exploatare, fără a fi valabile precizările în etapa de implementare).  | **Clarificat**Corespondența cu prețul pieței este o condiție obligatorie de îndeplinit pe parcursul implementării proiectului și pe perioada de durabilitate.  |
| Pct. 1.3 Se consideră că ajutoarele au efect stimulativ dacă proiectul de investiții nu demarează înaintea depunerii cererii de finanțare.  | De clarificat, în interpretare „per a contrario” dacă un proiect poate demara (cu activități și plăți), imediat după depunerea cererii de finanțare, iar acestea rămânând eligibile în situația semnării contractului de finanțare. | **Clarificat**Se consideră că ajutoarele au efect stimulativ dacă proiectul de investiții nu demarează **înaintea depunerii cererii de finanțare.**  **Dar, o cheltuială devine eligibilă de la data semnării contractului de finanțare**. Pentru activitățile de investiții începerea lucrărilor sau începerea proiectului înseamnă fie demararea lucrărilor de construcție /modernizare /extindere /consolidare/ modificare/schimbare destinație clădiri în cadrul investiției, fie primul angajament cu caracter juridic obligatoriu de comandă pentru echipamente sau oricare alt angajament prin care investiția devine ireversibilă, în funcție de care are loc primul. Lucrările pregătitoare, cum ar fi obținerea permiselor , nu sunt considerate drept începere a lucrărilor.Pentru activitățile de inovare începerea lucrărilor înseamnă fie începerea efectivă a activităților de inovare, fie primul acord dintre beneficiar și contractanți privind desfășurarea proiectului, în funcție de evenimentul care survine mai întâi. Lucrările pregătitoare, cum ar fi obținerea permiselor, nu sunt considerate începerea lucrărilor. |
| Pct. 1.4Organizația clusterului va conține cel puțin 10 părți independente organizate ca societăți comerciale, care se încadrează în categoria IMM-urilor conform Legii 346/2004, și cel puțin o parte independentă de tip organizație de cercetare (universitate sau institut CD). | Considerăm că această condiție trebuie să se refere la cluster și nu la organizația lui.  | **Respins**Clusterul de inovare trebuie să fie constituit într-o entitate juridică unică denumită organizația clusterului, cea la care se face referire în tot cuprinsul ghidului. Mai mult, există condiția ca **organizația clusterului** să fie formată din cel puțin 10 membri de tip întreprindere si un membru de tip organizație de cercetare. Pentru ca solicitantul să poată fi considerat eligibil la finanțare, membrii acestuia trebuie sa poată fi identificabili. Numărul minim de 10 entități reprezintă o măsură prin care autoritatea finanțatoare se asigură că atât organizația clusterului are capacitatea de implementare adecvată pentru acest tip de proiecte, cât și că investiția va aduce beneficii directe unui număr cât mai mare de întreprinderi. Prevederea din ghid rămâne neschimbată. |
| PCT. 2.1Solicitantul nu este întreprindere în dificultate, în conformitate cu prevederile art. 2, punctul 18 din Regulamentul (UE) nr. 651/2014, respectiv „Intreprindere aflată în dificultate” înseamnă o întreprindere care se află în cel puțin una din situațiile următoare:(i) în cazul unei societăți comerciale cu răspundere limitată, atunci când mai mult de jumătate din capitalul său social subscris a dispărut din cauza pierderilor acumulate. Această situație survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un rezultat negativ care depășește jumătate din capitalul social subscris;(ii) în cazul unei societăți comerciale în care cel puțin unii dintre asociați au răspundere nelimitată pentru creanțele societății, atunci când mai mult de jumătate din capitalul propriu așa cum reiese din contabilitatea societății a dispărut din cauza pierderilor acumulate;(iii) atunci când întreprinderea face obiectul unei proceduri colective de insolvență sau îndeplinește criteriile prevăzute de legislația națională pentru inițierea unei proceduri colective de insolvență la cererea creditorilor săi;(iv) atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare;(v) în cazul unei întreprinderi care nu este un IMM, atunci când, în ultimii doi ani: 1. raportul datorii/capitaluri proprii al întreprinderii este mai mare de 7,5; și 2. capacitatea de acoperire a dobânzilor calculată pe baza EBITDA se situează sub valoarea 1,0. | Consideram ca este irelevantă trimiterea la societățile comerciale cu răspundere limitata pentru solicitanții de tip asociații sau fundații Iar daca asimilarea cu o întreprinderea se face exclusiv conform precizării de la pg 6 (“organizația clusterului trebuie să desfășoare, conform statutului, activități economice”) in majoritatea situațiilor ponderea semnificativa a activității este data de venituri si cheltuieli specifice ONG, deci fără caracter economic. Mai mult, asociațiile si fundațiile nu au capital social. In concluzie, va rugam, sa clarificați prin GS daca si cum se asimilează legislația in cazul asociațiilor si fundațiilor, cu atât mai mult ca pct. (v) este asociat întreprinderilor mari dar, in cazul de fata un solicitant – asociație/fundație – poate sa nu fie asimilat deloc unei întreprinderi (fie ea IMM sau nu), iar din aceste precizări nu se înțelege daca după acest criteriu vor fi evaluați toți solicitanții sau doar cei asimilați cu o întreprindere. | **Clarificat**Verificarea se realizează din perspectiva faptului ca **beneficiarul eligibil (organizația clusterului) primește ajutor de stat** și se supune regulilor prevăzute de schema de ajutor de stat și de Regulamentul (UE) nr. 651/2014.Organizația clusterului este asimilată unui IMM dacă a înregistrat activitate economică în anii anteriori depunerii cererii de finanțare. |
| Pct. 2.3Investiția trebuie menținută în regiunea (beneficiară) în care a fost amplasată inițial, pentru o perioadă de cel puțin 5 ani de la finalizarea investițiilor. Această condiție nu împiedică înlocuirea unei instalații sau a unui echipament care a devenit depășit sau a fost distrus în această perioadă, cu condiția ca activitatea economică să fie menținută în regiunea în cauză pentru perioada minimă relevantă. | De clarificat daca obligațiile solicitanților asimilați cu IMM excend perioada de 3 ani post-implementare.   | **Clarificat**În conformitate cu art. 71 din Reg. (UE) 1303/2013, pentru proiectele de **investiții în infrastructură**, caracterul durabil al operațiunilor este obligatoriu a fi verificat pe parcursul **a 5 ani de** la finalizarea activităților proiectului.  |
|  |  | Plan de afaceri/DALI, elaborate conform HG nr. 907/2016 privind etapele de elaborare şi conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, (pentru propunerile care conțin activități de investiții) | De adăugat SF pt investiții noi | **Admis şi clarificat**La depunerea propunerii de proiect care vizează activități:* de construcții este necesar sa se ataseze SF și PT
* modernizare/extindere/consolidare este necesar sa se ataseze DALI
* dotare cu echipamente este necesar sa se ataseze MT.

Pentru toate tipurile de proiecte va fi atașat şi planul de afaceri |
|  |  | Pct. 4.4 Situațiile financiare oficiale pentru solicitant pe ultimii trei ani, inclusiv Contul de Profit și Pierdere | De eliminat, deoarece vechimea nu e condiție de eligibilitate | **Respins**Pentru cele 3 tipuri de clustere:* Clustere nou înființare (nu este cazul de depunere a situațiilor financiare oficiale)
* Clustere cu vechime mai mica de 2 ani (Situații financiare oficiale pe ultimul an)
* Clustere cu vechime mai mare de 2 ani (Situații financiare oficiale pe ultimii 2 ani)

Organizația clusterului este asimilată unui IMM dacă a înregistrat activitate economică în anii anteriori depunerii cererii de finanțare.Această condiție prevăzută în ghid ca organizația clusterului să desfășoare activități economice **se aplică doar pentru proiectele care conțin activități de inovare**.  |
|  |  | Pct. 4.4 Eligibilitatea solicitantului | Protocol/Acord de colaborare (doar în cazul în care nu toți membrii clusterului sunt și membri ai organizației clusterului) | **Clarificat**Membrii organizației clusterului este obligatoriu să apară in Actul juridic de constituire a organizației clusterului, in statut, care va fi însoțit de lista entităților care fac parte din organizația clusterului, la data depunerii cererii de finanțare. |
|  |  | Pct. 4.4 Forma de organizare a solicitantului este conformă cu precizările de la subcapitolul 2.1 din Ghidul Solicitantului | Certificat de înregistrare la Registrul Comerțului (după caz) | **Clarificat**Se va verifica în cadrul Certificatului de înscriere în Registrul asociațiilor și fundațiilor, precum și Actului juridic de constituire a organizației clusterului, statutul. |
|  |  | Pct. 4.5Se vor evalua rezultatele analizei financiare: analiza fluxului de numerar, valoarea netă actualizată și rata internă de rentabilitate, rata asistenței financiare nerambursabile prezentate în capitolul 6 din documentația de avizare a lucrărilor de interventii/Capitolul E Proiecții financiare si /sau Capitolul C punctul 6 din Planul de afaceri.  | Vă rugăm să clarificați corelarea dintre analiza financiară solicitată și grila de evaluare. | **Clarificat**Se vor evalua rezultatele analizei financiare, respectiv: 1. Indicatorul VFNA/C trebuie sa fie negativ, astfel demonstrând necesitatea asistenței nerambursabile
2. Indicatorul RRF/C trebuie sa fie mai mic decât 4% (cba guide – pg 42) (rata de actualizare),
3. Indicatorul VNAF/K trebuie sa fie pozitiv
4. Indicatorul RIRF/K nu trebuie sa depăşească valorile de referinţă privind profitabilitatea aşteptată pentru sectorul respectiv. Valorile de referinţa la care se va raporta solicitantul vor fi justificate in mod corespunzător de către acesta
5. Sustenabilitatea financiară, respectiv fluxul de numerar cumulat să fie pozitiv pe fiecare an al perioadei analizate demonstrând că proiectul nu întâmpină riscul unui deficit de numerar (lichidităţi) care să pună în pericol realizarea sau operarea investiţiei.

În elaborarea proiecțiilor financiare se va folosi metoda fluxului net de numererar actualizat, unde se vor prezenta indicatorii strict legați de proiect; calculate pe baza fluxurilor financiare incrementale/marginale.Orizontul de analiza pentru proiectele de investiții finanțate din fonduri structural este de 15 ani de la terminarea investiției.Totodată, în cadrul acestui subcriteriu se va evalua și rata asistenței financiare nerambursabile prezentate în capitolul 6 din documentația de avizare a lucrărilor de interventii/Capitolul E Proiectii financiare si /sau Capitolul C punctul 6 din Planul de afaceri. Informatiile vor fi verificate si pe baza documentului cu metodologia de calcul al indicatorilor financiari in formt excel, ce va fi pus la dispozitie de catre aplicanti. Rezultatele analizei financiare trebuie să demonstreze capacitatea financiară a solicitantului de implementare a proiectului și de a susține financiar investiția cel puțin 5 ani după finalizarea proiectului, prin acoperirea costurilor de operare și întreținere. |
|  |  | Cap. 5După înregistrarea contestațiilor la OIC, acestea sunt analizate de experți evaluatori, diferiți de cei care au efectuat evaluarea inițială. | Recomandăm un termen limită de soluționare a contestațiilor menționat în GS. | **Admis** Depunerea și soluționarea contestațiilor se vor realiza conform termenelor stipulate de Legea nr. 554/2004. |
|  |  | Cap 10 Lista de anexe necesare la contractarea proiectelor Extras de carte funciară | De clarificat situațiile în care se impune extrasul de CF; la acest moment apare de două ori în această Listă.  | **Admis și rectificat**Extrasul de carte funciară se va solicita in etapa de contractare a proiectului.  |
|  |  | Anexa 1 Cerere de finanțare CURRICULUM VITAE | Conform comunicatului de presa mfe.gov din 04.06.21 a fost eliminată componenta descriptivă a CV-ului, fiind necesară doar încărcarea electronică a CV-ului, în format PDF, și a documentelor justificative. A se corela și în ghid această secțiune. | **Respins și clarificat**Conform OMIPE nr. 721/13.07.2021 nu reiese ca a fost eliminata componenta descriptiva, ci doar semnătura olografa si ștampila cf cu originalul pe fiecare pagina a CV-ului, fiind suficienta încărcarea cu semnătura electronica a reprezentantului legal |